**Student Mobility, Internationalization - ศูนย์กิจการนานาชาติ
(Inbound/outbound, part-time/full-time of international students)**

**ผลการดำเนินงาน :**

 ศูนย์กิจการนานาชาติดำเนินการเกี่ยวกับความเป็นสากลโดยกำหนดแผนยุทธศาสตร์และแผนปฏิบัติการที่สอดคล้องกับยุทธศาสตร์และแนวทางการพัฒนาของมหาวิทยาลัย โดยมีเป้าหมายเพื่อให้มหาวิทยาลัยเป็นที่ยอมรับในระดับนานาชาติมากยิ่งขึ้น เพื่อให้เป็นหน่วยงานดูแลนักศึกษานานาชาติและรวบรวมข้อมูลด้านความร่วมมือกับต่างประเทศของมหาวิทยาลัย ทั้งนี้ ศูนย์กิจการนานาชาติได้กำหนด 4 ยุทธศาสตร์หลักในการดำเนินการ คือ การจัดการศึกษาที่มีคุณภาพได้มาตรฐานสากล การเสริมสร้างขีดความสามารถด้านการวิจัยสู่การยอมรับในระดับชาติและนานาชาติ การส่งเสริมประชาสัมพันธ์หลักสูตรบัณฑิตศึกษาในระดับนานาชาติ และการส่งเสริมและการพัฒนาความสามารถด้านการจัดทำระบบข้อมูลสารสนเทศ กิจกรรมที่ศูนย์กิจการนานาชาติได้ดำเนินการเกี่ยวกับความเป็นสากลของมหาวิทยาลัยครอบคลุมกิจกรรมส่งเสริมและพัฒนาทักษะในการใช้ภาษาต่างประเทศในการสื่อสารของนักศึกษาเพื่อเสริมสร้างความโดดเด่นของนักศึกษาในด้านภาษาต่างประเทศ กิจกรรมส่งเสริมบรรยากาศความเป็นนานาชาติ และ กิจกรรมด้านวัฒนธรรมเพื่อแลกเปลี่ยนเรียนรู้ระหว่างกันภายในมหาวิทยาลัย ตลอดจนการพัฒนาและการทำความร่วมมือกับสถาบันในต่างประเทศ การประชาสัมพันธ์หลักสูตรร่วมกับสำนักวิชา เพื่อดึงดูดผู้มีศักยภาพสูงทั้งในและต่างประเทศให้เข้ามาศึกษาในมหาวิทยาลัย การจัดทำฐานข้อมูล และการเผยแพร่ข้อมูลข่าวสารกิจกรรมของศูนย์กิจการนานาชาติ (สามารถดูรายละเอียดได้ที่ http://web.sut.ac.th/cia/2017)

**ปีการศึกษา 2560 มีโครงการแลกเปลี่ยนนักศึกษากับต่างประเทศ จำนวน 10 โครงการ ดังนี้**

1. **โครงการแลกเปลี่ยนนักศึกษา Hunan University of Humanitites, Science and Technology (HUHST) สาธารณรัฐประชาชนจีน**

ตามที่มหาวิทยาลัยได้ลงนามความร่วมมือกับ HUHST สาธารณรัฐประชาชนจีน เมื่อเดือนกุมภาพันธ์ 2557 ต่อมาศูนย์กิจการนานาชาติ ได้รับการติดต่อจาก Professor Jonh Jiang ผู้อำนวยการของสำนักงานความร่วมมือและการแลกเปลี่ยนนานาชาติของ HUHST ได้มีการแลกเปลี่ยนนักศึกษาระหว่างกันในปีแรก จำนวนไม่เกิน 12 คน ระยะเวลา 2 สัปดาห์ ได้มีนักศึกษาระดับปริญญาตรี มทส. จำนวน 9 คน เดินทางไป HUHST ในระหว่างวันที่ 13 - 26 เมษายน 2558 และ มีนักศึกษา จำนวน 7 คน และอาจารย์ 1 คน เดินทางมายัง มทส. ในระหว่างวันที่ 7 - 21 ธันวาคม 2558

ในปีการศึกษา 2559 ได้มีการดำเนินการแลกเปลี่ยนนักศึกษาทางวัฒนธรรมระยะสั้น ระดับปริญญาตรี รุ่นที่ 2 โดยมีนักศึกษาจาก HUHST เดินทางมา มทส. จำนวน 11 คน และอาจารย์ 1 คน ระหว่างวันที่ 14 - 27 พฤศจิกายน 2559

และในปีการศึกษา 2560 ได้มีการดำเนินการแลกเปลี่ยนนักศึกษาทางวัฒนธรรมระยะสั้น รุ่นที่ 3 โดยมีนักศึกษาระดับปริญญาตรี มทส. จำนวน 20 คน เดินทางไป HUHST ในระหว่างวันที่ 12 - 25 พฤศจิกายน 2560 และ มีนักศึกษา จำนวน 24 คน เดินทางมายัง มทส. ในระหว่างวันที่ 20 พฤษภาคม - 2 มีถุนายน 2561

|  |  |  |
| --- | --- | --- |
| **ปีการศึกษา** | **Inbound (ขาเข้า)** | **Outbound (ส่งออก)** |
| 2558 | 7 | 9 |
| 2559 | 11 | - |
| 2560 | 24 | 20 |

1. **โครงการแลกเปลี่ยนวัฒนธรรมระยะสั้นกับ Zhejiang Gongshang University**

ตามที่มหาวิทยาลัยได้ลงนามข้อตกลงการแลกเปลี่ยนนักศึกษาระหว่าง Zhejiang Gongshang University ประเทศสาธารณรัฐประชนจีน และมหาวิทยาลัยเทคโนโลยีสุรนารี เพื่อส่งเสริมความร่วมมือในการแลกเปลี่ยนนักศึกษาระหว่างกันในระยะแรกฝ่ายละไม่เกิน 15 คน ระยะเวลา 2 - 4 สัปดาห์ โดยมีการแลกเปลี่ยนนักศึกษาระดับปริญญาตรี 11 คน (Electronics 5 คน Network Engineer 3 คน และ Communication 3 คน) และระดับปริญญาโท 4 คน (Information and Communication Engineering 2 คน และ Electronics and Communication Engineering 2 คน) และอาจารย์ผู้ประสานงาน 1 คน มายัง มทส. ระยะเวลา 2 สัปดาห์ ระหว่างวันที่ 13 - 26 มีนาคม 2559

ปีการศึกษา 2559 ได้ดำเนินการแลกเปลี่ยนนักศึกษาต่อเนื่อง โดยรับนักศึกษาจาก ZJSU มาศึกษาแลกเปลี่ยน ณ มทส. ในภาคการศึกษาที่ 3/2558 ระหว่างวันที่ 14 - 25 พฤษภาคม 2560 มีนักศึกษาระดับปริญญาตรี และระดับปริญญาโท จำนวน 15 คน และอาจารย์ จำนวน 1 คน และ ZJSU ได้เชิญนักศึกษา มทส. ระดับปริญญาตรี จำนวน 13 คน ไปร่วมโครงการแลกเปลี่ยนนักศึกษาทางวัฒนธรรมระยะสั้น เวลา 2 สัปดาห์ ระหว่างวันที่ 24 กุมภาพันธ์ - 10 มีนาคม 2560 โดยศูนย์กิจการนานาชาติได้ประชาสัมพันธ์และดำเนินการคัดเลือกโดยการสัมภาษณ์

และในปีการศึกษา 2560 มีนักศึกษา มทส. ระดับปริญญาตรี จำนวน 14 คน เข้าร่วมโครงการแลกเปลี่ยนนักศึกษาทางวัฒนธรรมระยะสั้น ระหว่างวันที่ 12 - 25 พฤศจิกายน 2560 และ มีนักศึกษาจาก ZJSU เดินทางมาแลกเปลี่ยน จำนวน 15 คน ในระหว่างวันที่ 20 พฤษภาคม - 2 มิถุนายน 2561

|  |  |  |
| --- | --- | --- |
| **ปีการศึกษา** | **Inbound (ขาเข้า)** | **Outbound (ส่งออก)** |
| 2558 | 15 | - |
| 2559 | 15 | 13 |
| 2560 | 15 | 14 |

1. **โครงการแลกเปลี่ยนนักศึกษากับ Qiannan Normal University for Nationalities**

ตามที่มหาวิทยาลัยได้ลงนามบันทึกความเข้าใจและการแลกเปลี่ยนทางวิชาการ ระหว่างมหาวิทยาลัยเทคโนโลยีสุรนารี และ Qiannan Normal University for Nationalities โดยมีการแลกเปลี่ยนนักศึกษาระดับปริญญาตรี จำนวน 11 คน (สาขา Mathematics and Applied Mathematics 4 คน Information and computer science 2 คน Electronic and Information Engineering 1 คน Chemical engineering and art 1 คน English 1 คน Tourism management 1 คน และ Broadcasting and hosting 1 คน) มายัง มทส. ระยะเวลา 3 เดือน ระหว่างวันที่ 7 มี.ค. - 16 มิ.ย. 2559

ปีการศึกษา 2559 มหาวิทยาลัยมีความร่วมมือแลกเปลี่ยนนักศึกษา QNUN ประเทศสาธารณรัฐประชาชนจีน ต่อเนื่องเป็นปีที่ 2 ดำเนินการแลกเปลี่ยนนักศึกษา โดย QNUN เสนอชื่อนักศึกษาจำนวน 15 คน ต่อมาได้รับการตอบรับจากสำนักวิชา และได้เดินทางมาลงทะเบียนเรียน ณ มทส. ในรายวิชาต่าง ๆ ระยะเวลา 1 ภาคการศึกษา ในภาคการศึกษา ที่ 3/2559 (มีนาคม - มิถุนายน 2560) และ QNUN ได้เชิญนักศึกษา มทส. ระดับปริญญาตรี จำนวน 15 คน เดินทางไปร่วมโครงการแลกเปลี่ยนนักศึกษาทางวัฒนธรรมระยะสั้น เวลา 2 สัปดาห์ ระหว่างวันที่ 20 ตุลาคม - 2 พฤศจิกายน 2559

ในปีการศึกษา 2560 นักศึกษา มทส. ระดับปริญญาตรี จำนวน 10 คน เดินทางไปแลกเปลี่ยนทางวัฒนธรรมระยะสั้น ระยะเวลา 2 สัปดาห์ ในระหว่างวันที่ 8 - 21 กรฎาคม 2561 ณ QNUN

|  |  |  |
| --- | --- | --- |
| **ปีการศึกษา** | **Inbound (ขาเข้า)** | **Outbound (ส่งออก)** |
| 2558 | 11 | - |
| 2559 | 15 | 15 |
| 2560 | - | 10 |

1. **"Tohoku University Science Summer Program (TSSP)"**

กำหนดจัดค่ายฤดูร้อนสำหรับนักศึกษาระดับปริญญาตรีวิทยาศาสตร์และวิศวกรรมศาสตร์ เพื่อเตรียมความพร้อมในด้านวิทยาศาสตร์และเทคโนโลยี มีนักศึกษาได้รับคัดเลือกให้เข้าร่วมกิจกรรม Tohoku University Japanese Program 2015 (TUJP) เทอมหนึ่ง ระหว่างวันที่ 6-21 กรกฎาคม 2558 จำนวน 1 คน ปีการศึกษา 2559 ได้รับการคัดเลือกเข้าร่วมกิจกรรม Tohoku University Science Summer Program 2016 (เทอม 1) จำนวน 3 คน และกิจกรรม Japanese Program 2016 จำนวน 1 คน ระหว่างวันที่ 4 - 15 กรกฎาคม 2559

|  |  |  |
| --- | --- | --- |
| **ปีการศึกษา** | **Inbound (ขาเข้า)** | **Outbound (ส่งออก)** |
| 2558 | - | 1 |
| 2559 | 15 | 15 |
| 2560 | - | - |

1. **สมาคมมหาวิทยาลัยแห่งเอเชียและแปซิฟิก (Association of Universities of Asia and the Pacific: AUAP)**

สมาคมมหาวิทยาลัยแห่งเอเชียและแปซิฟิก (Association of Universities of Asia and the Pacific: AUAP) เชิญ มทส. เข้าร่วมกิจกรรมค่ายผู้นำภายใต้หัวข้อ “Meeting the Global Challenge: Creativity, Profession, and Humanity” ระหว่างวันที่ 11 - 22 สิงหาคม 2558 โปรแกรมประกอบด้วยกิจกรรมต่าง ๆ ร่วมกับผู้ร่วมกิจกรรมจากหลากหลายวัฒนธรรม ศึกษาวัฒนธรรมเกาหลีใต้ การเต้นรำ การทำอาหาร กิจกรรมอาสาสมัคร นำเสนอผลงาน และท่องเที่ยว นักศึกษาเข้าร่วมกิจกรรมจำนวน 2 คน

ปีการศึกษา 2559 สมาคมมหาวิทยาลัยแห่งเอเชียและแปซิฟิก (Association of Universities of Asia and the Pacific: AUAP) เชิญ มทส. เข้าร่วมกิจกรรมค่ายผู้นำ the 4th AUAP Global Leadership Programme ณ Danubius University ประเทศโรมาเนีย ระหว่างวันที่ 14-20 พฤษภาคม 2560 ศูนย์กิจการนานาชาติได้ดำเนินการประชาสัมพันธ์ และคัดเลือกนักศึกษาโดยการสัมภาษณ์ มีนักศึกษาสมัครทั้งสิ้นจำนวน 20 คน ได้รับคัดเลือกจำนวน 2 คน และได้รับเชิญเข้าร่วมกิจกรรม

|  |  |  |
| --- | --- | --- |
| **ปีการศึกษา** | **Inbound (ขาเข้า)** | **Outbound (ส่งออก)** |
| 2558 | - | 2 |
| 2559 | - | 2 |
| 2560 | - | - |

**Korea University of Technology and Education**

ปีการศึกษา 2559 การแลกเปลี่ยนนักศึกษาทางวิชาการ ระหว่างมหาวิทยาลัยเทคโนโลยีสุรนารี กับ Korea University of Technology and Education ภายใต้ข้อตกลงความร่วมมือ Memorandum of Understanding on International Cooperative and Work -Intergrated Education between Suranaree University of Technology and Koreatech Republic of Korea นักศึกษา มทส. จำนวน 2 คนได้รับการตอบรับศึกษา ณ Korea University of Technology and Education ระยะเวลา 6 เดือน ระหว่างวันที่ 31 มีนาคม - 31 สิงหาคม 2560

|  |  |  |
| --- | --- | --- |
| **ปีการศึกษา** | **Inbound (ขาเข้า)** | **Outbound (ส่งออก)** |
| 2559 | - | 2 |
| 2560 | - | - |

1. **ดำเนินการแลกเปลี่ยนนักศึกษาระหว่าง มทส. และ Huazhong University of Science and Technology (HUST)**

จัดสรรทุนการศึกษาระดับปริญญาเอกจำนวน 1 ทุน ให้แก่นักศึกษาจาก HUST Miss Liang Hanghan โดย มทส. ได้เสนอชื่อ นาย ธีรัตม์ บูรณ์โภคา เพื่อศึกษาต่อในระดับปริญญาเอก สาขาวิชาวิศวกรรมโทรคมนาคม ณ HUST โดยนักศึกษาได้เดินทางไปศึกษาต่อ ณ HUST ระหว่างเดือนกันยายน 2558 - เดือนกรกฎาคม 2561

|  |  |  |
| --- | --- | --- |
| **ปีการศึกษา** | **Inbound (ขาเข้า)** | **Outbound (ส่งออก)** |
| 2559 | 1 | 1 |
| 2560 | - | - |

1. **กิจกรรม Community and Technological (CommTECH)**

ปีการศึกษา 2560 Institut Teknologi Sepuluh Nopember (ITS) ประเทศอินโดนีเซีย ได้เชิญ มทส. ส่งนักศึกษาเข้าร่วมกิจกรรม Community and Technological (CommTECH) Camp 2018 ระหว่างวันที่ 8-22 กรกฎาคม 2561 เพื่อเรียนรู้มรดกวัฒนธรรมอันหลากหลายของอินโดนีเซีย และร่วมกิจกรรมต่างๆ ณ Institut Teknologi Sepuluh Nopember (ITS) เมืองสุราบายา สาธารณรัฐอินโดนีเซีย มทส. ได้ส่งนักศึกษาเข้าร่วมกิจกรรมดังกล่าว จำนวน 4 คน

|  |  |  |
| --- | --- | --- |
| **ปีการศึกษา** | **Inbound (ขาเข้า)** | **Outbound (ส่งออก)** |
| 2560 | - | 4 |

1. **กิจกรรม Medical Shadowing**

ศูนย์กิจการนานาชาติ ร่วมกับสำนักวิชาแพทยศาสตร์ และโรงพยาบาลมหาวิทยาลัยเทคโนโลยีสุรนารี และ Red Star International Education จากสหรัฐอเมริกา ดำเนินกิจกรรมโครงการศึกษาดูงานของนักศึกษาเตรียมแพทย์ (Medical Shadowing) จำนวน 13 คน และผู้ช่วยสอน จำนวน 2 คน เดินทางมาปฏิบัติกิจกรรม ณ มทส. ระหว่างวันที่ 4 - 22 กรกฎาคม 2561

|  |  |  |
| --- | --- | --- |
| **ปีการศึกษา** | **Inbound (ขาเข้า)** | **Outbound (ส่งออก)** |
| 2560 | 15 | - |

1. **โครงการหลักสูตรระยะสั้นสำหรับนักศึกษาต่างชาติ (จัดโดยสำนักงานคณะกรรมการการอุดมศึกษา)**

มหาวิทยาลัยฯ ร่วมกับสำนักงานคณะกรรมการการอุดมศึกษา (สกอ.) และมหาวิทยาลัยอื่น ๆ ได้ร่วมจัดโครงการหลักสูตรระยะสั้นสำหรับนักศึกษาต่างชาติ ระหว่างวันที่ 15-19 กรกฎาคม 2561 โดยมีนักศึกษาจากสหรัฐอเมริกา จำนวน 4 คน และตัวแทนสถาบันอุดมศึกษาไทย 7 สถาบัน แห่งละ 1 คน ได้แก่ มทส. มหาวิทยาลัยเชียงใหม่ มหาวิทยาลัยสงขลานครินทร์ มหาวิทยาลัยเทคโนโลยีพระจอมเกล้าพระนครเหนือ มหาวิทยาลัยเทคโนโลยีราชมงคลอีสานวิทยาเขตสุรินทร์ และมหาวิทยาลัยสยาม รวมถึงเจ้าหน้าที่ สกอ. 2 คนเข้าร่วมกิจกรรมดังกล่าว โดยได้สนับสนุนงบประมาณจาก สกอ.

|  |  |  |
| --- | --- | --- |
| **ปีการศึกษา** | **Inbound (ขาเข้า)** | **Outbound (ส่งออก)** |
| 2560 | 4 | - |

**ตารางที่ 1 : จำนวนนักศึกษาแลกเปลี่ยน (Exchange Students) ปีการศึกษา 2558-2560**

|  |  |  |  |  |  |  |
| --- | --- | --- | --- | --- | --- | --- |
| **ปีการศึกษา/ประเภทนักศึกษา** | **น้อยกว่า 1 เดือน** | **1-3 เดือน (0.25)** | **4-6 เดือน(0.50)** | **7-9 เดือน(0.75)** | **9-12 เดือน(1.0)** | **มากกว่า 1 ปี** |
| **ปี 2558** |  |  |  |  |  |  |
| * Inbound (ขาเข้า)
 | 22 | 11 | - | - | - | 1 |
| * Outbound (ส่งออก)
 | 12 | - | - | - | - | 1 |
| **รวม** | **34** | **11** | **-** | **-** | **-** | **2** |
| **ปี 2559** |  |  |  |  |  |  |
| * Inbound (ขาเข้า)
 | 28 | 15 | - | - | - | - |
| * Outbound (ส่งออก)
 | 34 | -  | 2 | - | - | - |
| **รวม** | **62** | **15** | **-** | **-** | **-** | **-** |
| **ปี 2560** |  |  |  |  |  |  |
| * Inbound (ขาเข้า)
 | 58 | - | - | - | - | - |
| * Outbound (ส่งออก)
 | 48 | -  | - | - | - | - |
| **รวม** | **106** | **-** | **-** | **-** | **-** | **-** |